Document ID: 32011D0095

SKLEP KOMISIJE
z dne 11. februarja 2011
o odobritvi metode za razvrščanje prašičjih trupov v Velikem vojvodstvu Luksemburg
(notificirano pod dokumentarno številko C(2011) 750)
(Besedilo v francoskem jeziku je edino verodostojno)
(2011/95/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 43(m) v povezavi s členom 4 Uredbe,
ob upoštevanju naslednjega:
(1)
Odstavek 1 točke B.IV Priloge V k Uredbi (ES) št. 1234/2007 določa, da se za razvrščanje trupov prašičev vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode, ki temeljijo na fizičnih meritvah enega ali več anatomskih delov trupa prašiča. Za odobritev metod za ocenjevanje mora biti izpolnjeno najvišje odstopanje statistične napake pri oceni. To odstopanje je opredeljeno v členu 23(3) Uredbe Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (2).
(2)
Veliko vojvodstvo Luksemburg meni, da je nujno posodobiti nacionalno enačbo, da bo upoštevan napredek pri vzreji v zadnjih 20 letih. Enačba za izračun deleža pustega mesa za napravo za razvrščanje (HGP-2) je bila nazadnje posodobljena leta 1989, odobrena pa je bila z Odločbo Komisije 89/51/EGS (3).
(3)
Veliko vojvodstvo Luksemburg je zato Komisijo prosilo, da odobri metodo za razvrščanje trupov prašičev na njegovem ozemlju, ter v protokolu v skladu s členom 23(4) Uredbe (ES) št. 1249/2008 predložilo podroben opis preskusa z razkosanjem in navedlo načela, na katerih temelji metoda, rezultate preskusa z razkosanjem in enačbo za ocenjevanje deleža pustega mesa.
(4)
Pri preučitvi zahtevka se je pokazalo, da so pogoji za odobritev metode za razvrščanje izpolnjeni. Zato je treba Velikemu vojvodstvu Luksemburg odobriti metodo za razvrščanje.
(5)
Spremembe naprav ali metod razvrščanja se lahko odobrijo samo z novim sklepom Komisije, ki se sprejme zaradi pridobljenih izkušenj. Zato se lahko zdaj veljavna odobritev prekliče.
(6)
Odločbo 89/51/EGS je zato treba razveljaviti. Vendar se zaradi tehničnih okoliščin, povezanih z uvajanjem novih naprav in nove enačbe, metoda za razvrščanje prašičjih trupov, odobrena z Odločbo 89/51/EGS, uporablja do 28. februarja 2011.
(7)
Ukrepi iz tega sklepa so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJI SKLEP:
Člen 1
Za razvrščanje prašičjih trupov v Velikem vojvodstvu Luksemburg se v skladu z odstavkom 1 točke B.IV Priloge V k Uredbi (ES) št. 1234/2007 odobri naslednja metoda: naprava, imenovana „Hennessy Grading Probe (HGP 4)“, in z njo povezana metoda ocenjevanja, ki sta podrobno opredeljeni v Prilogi.
Člen 2
Naprave in metode ocenjevanja ni dovoljeno spreminjati.
Člen 3
Odločba 89/51/EGS se razveljavi.
Vendar lahko Veliko vojvodstvo Luksemburg do 28. februarja 2011 uporablja metodo za razvrščanje prašičjih trupov, odobreno z Odločbo 89/51/EGS.
Člen 4
Ta sklep je naslovljen na Veliko vojvodstvo Luksemburg.
V Bruslju, 11. februarja 2011

Labels: 18
17
19
1